Stesen LRT Seksyen 7 Shah Alam

Stesen LRT Seksyen 7 Shah Alam ialah stesen transit aliran ringan (LRT) di Shah Alam, Selangor, Malaysia. Stesen ini dikhidmat oleh LRT Laluan Shah Alam yang merupakan sebahagian daripada Sistem Transit Bersepadu Lembah Klang di Malaysia. Stesen ini dinamakan sempena kawasan yang dikhidmat oleh stesen ini iaitu Seksyen 7 Shah Alam. Sebelum dikenali sebagai Seksyen 7 Shah Alam, stesen ini dinamakan sebagai I-City dan Hospital Shah Alam. Pengoperasian stesen serta laluan dibuka secara rasmi untuk perkhidmatan penumpang awam pada 29 Jun 2026. Ciri-ciri stesen Perkhidmatan Stesen LRT Seksyen 7 Shah Alam menyediakan perkhidmatan kereta api yang dikendalikan oleh Rapid Rail melalui Laluan Shah Alam, dan terletak di antara stesen UiTM Shah Alam dan stesen Bandar Baru Klang (stesen Bukit Raja Selatan menjelang tahun 2031 apabila stesen itu siap dibina dan beroperasi kelak). Kod stesen bagi stesen LRT Seksyen 7 Shah Alam ialah SA15. Lokasi stesen Stesen LRT Seksyen 7 Shah Alam terletak di dalam kawasan bidang kuasa Majlis Bandaraya Shah Alam (MBSA), dan terletak secara terus di atas Jalan Persiaran Permai menghubungkan Persiaran Bestari dengan Persiaran Kayangan. Stesen ini juga terletak berhampiran dengan Persimpangan Jalan Plumbum 7/98 dan Persimpangan Jalan Plumbum 7/102 pada bahagian barat stesen, dan Persimpangan Jalan Plumbum 7/100 pada bahagian timur stesen. Antara mercu tanda yang terletak berhampiran dengan stesen ini termasuk: i-City yang terdiri daripada Pusat Beli-belah Central i-City dan taman-taman tema Hospital Shah Alam (dan Klinik Kesihatan Seksyen 7 Shah Alam) Midlands Convention Centre Medan Selera Seksyen 7 Dewan Melati Seksyen 7 Pusat Komersial Seksyen 7 (Kawasan Komersial Jalan Plumbum) Sekolah Kebangsaan Seksyen 7 (SK Seksyen 7) Sekolah Rendah Agama Islam Dato' Mufti Yusof Sahabuddin (SRAI Dato' Mufti Yusof Sahabuddin) UiTM Shah Alam Gugusan Flat PKNS Seksyen 7 merangkumi Blok 1 sehingga Blok 50 Surau Al-Mustaqimah Pelan stesen Stesen LRT Seksyen 7 Shah Alam adalah stesen bertingkat dengan tiga tingkat: aras tanah, aras legar, dan aras platform. Stesen ini mempunyai dua platform sisi di atas ruang legar untuk perkhidmatan laluan ini. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Pintu masuk dan keluar Stesen LRT Seksyen 7 Shah Alam mempunyai dua pintu masuk/keluar. Kesalinghubungan Perkhidmatan bas Antara perkhidmatan bas perantara untuk stesen ini ialah: T765 (LRT Seksyen 7 Shah Alam - UiTM Shah Alam) 753 (Hentian Pusat Bandar Shah Alam - UiTM Puncak Alam) SA01 ( KD11 Stesen Komuter Shah Alam - Seksyen 7 Shah Alam) SA04 (Terminal 17 Shah Alam - Hospital Shah Alam) Perkhidmatan van Rapid KL On-Demand turut disediakan untuk zon Padang Jawa dan U12 Cahaya Alam. Galeri Rujukan Pautan luar Laman web rasmi LRT3